
RAPORT DE SPECIALITATE
privind darea în administrare a imobilului din Timișoara, str.Brediceanu nr.39, către Spitalul Clinic Municipal de Urgență Timișoara
              Având în vedere Referatul de aprobare a proiectului de hotărâre nr.SC2022-266/06.01.2022 al Primarului Municipiului Timișoara și Proiectul de hotărâre privind darea în administrare pe o perioadă de 10 ani cu condiția demararii formalităților de reabilitare în termen de 1 an, către Spitalul Clinic Municipal de Urgență Timișoara, a imobilului din Timișoara, str.Brediceanu nr.39, județul Timiș,  înscris în CF nr.447384 Timișoara, nr.top 447384-C1, proprietatea Primăriei Municipiului Timișoara, facem următoarele precizări:
	Spitalul Clinic Municipal de Urgență Timișoara, a solicitat prin adresa cu nr.CT2021-005780/08.11.2021, darea în administrare a spațiului situat în Timișoara, str.Brediceanu nr.39, înscris în CF 447384 Timișoara, cu nr. top. 447384-C1 și suprafața de 242 mp. SAD + 341 mp. curte, pentru organizarea unui Serviciu Centralizat de Sterilizare.
 	Imobilul este inclus în inventarul mijloacelor fixe al Primăriei Municipiului Timișoara - domeniu public, cu nr. de inventar 1509601 și valoarea de 276.296,00 lei.	
	Darea în administrare a imobilului respectiv este necesară pentru desfășurarea și organizarea unui Serviciu Centralizat de Sterilizare.
	Conform art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de administrare se va acorda pe o perioadă de 10 ani, cu condiția demararii formalităților de reabilitare în termen de 1 an, începând cu data intrării în vigoare a contractului de administrare. Procesul verbal de predare-primire se va face în termen  de 60 de zile de la data semnării contractului. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Spitalului Clinic Municipal de Urgență Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
	Conform adresei Serviciului Juridic nr. CT2021-5780/17.12.2021 nu figurează litigii pe rolul instanțelor de judecată în curs de soluționare cu privire la imobilul situat în spl. Timișoara, str.Brediceanu nr.39, înscris în CF nr.447384 Timișoara.
 	Prin adresa nr. CT2021-005780/13.12.2021 Compartiment Administrare Fond Funciar ne comunică că nu sunt înregistrate revendicări în baza legilor fondului funciar. 
	Conform evidenței Biroului Clădiri Terenuri nr. CT2021-5780/13.12.2021 imobilul respectiv nu a fost revendicat conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind darea în administrare, pe perioada de 10 ani cu condiția demararii formalităților de reabilitare în termen de 1 an, către Spitalul Clinic Municipal de Urgență Timișoara, a imobilului în suprafața de 242 mp. SAD + 341 mp. curte , înscris în CF 447384 Timișoara, cu nr. top. 447384-C1, proprietatea Primăriei Municipiului Timișoara – domeniu public, precum și aprobarea contractului cadru de administrare conform Anexei 1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

